ming030890/wiki-yue-high-quality huggingface dataset:
熱月4號

熱月4號（法文：4 Thermidor），亦叫毒麥日（法文：Ivraie），係法國共和曆入面每年嘅第304日，離年尾重有61日（閏年62日）。
熱氣球

熱氣球係利用熱空氣嘅密度低過常溫空氣密度而產生浮力嘅原理嚟飛行嘅。產生嘅浮力超過氣囊同附帶物體（譬如吊籃呢啲）嘅重量嗰陣，氣球就會上升。熱氣球主要通過自帶嘅機載加熱器嚟調整氣囊入邊空氣嘅溫度，嚟達到控制氣球升降嘅目的。必要嘅時候重可以用拋棄壓艙物嘅方法嚟改變飛行狀態。佢可以用嚟運載觀測儀器同乘客。
熱氣球喺中國已經有好耐歷史，嗌做天燈或孔明燈，知名學者李約瑟亦指出，西元1241年蒙古人曾經喺李格尼茲（Liegnitz）戰役入便用過龍形天燈傳遞信號。法國嘅孟格菲兄弟喺1783年先至向空中釋放歐洲第一隻內充熱空氣嘅氣球。

安全問題
熱氣球慢起慢落，一般相信係安全嘅，不過超載、氣球皮料老化、遇風切變、燃料漏氣、或者俾外物鈎到都會失事。

歷史
維基同享有多媒體嘅嘢：Hot air balloons
最早嘅熱氣球天燈喺公元2或3世紀喺中國發明，用做傳遞軍事信號。
18世紀，法國造紙商孟格菲兄弟重新發明咗氣球。因受碎紙屑喺火爐中不斷升起嘅啟發，用紙袋聚集熱氣做實驗，令到紙袋能夠隨住氣流不斷上升。
1783年6月4號，孟格菲兄弟喺里昂安諾內廣場做公開表演，一個圓周110英尺嘅模擬氣球升起，飛咗1.5英里。
同年9月19號，喺巴黎凡爾賽宮前，孟格菲兄弟為國王、王后、宮廷大臣同埋13萬巴黎市民做咗熱氣球嘅升空表演。
同年11月21號下晝，孟格菲兄弟又喺巴黎穆埃特堡做咗世界上第一次載人空中航行，熱氣球飛咗二十五分鐘，喺飛越半個巴黎之後降落喺意大利廣場近鄰。呢次飛行比萊特兄弟嘅飛機飛行早咗成120年。
第二次世界大戰以後，高科技令到球皮材料同埋致熱燃料得到普及，熱氣球成為唔受地點約束、操作簡單而方便嘅公眾體育項目。
1980年代，西方嘅熱氣球引入中國。1982年美國著名刊物《福布斯》雜誌創始人福布斯先生揸住熱氣球、電單車旅遊嚟到中國，自延安到北京，完成咗揸熱氣球飛臨世界每個國家嘅願望。
熱氣球作為一個體育項目日趨普及，佢曾創造上升34668米高嘅記錄。1978年8月11至17號，「雙鷹3號」成功飛越大西洋，1981年「雙鷹5號」又成功跨越太平洋。
熱月2號

熱月2號（法文：2 Thermidor），亦叫毛蕊日（法文：Bouillon blanc），係法國共和曆入面每年嘅第302日，離年尾重有63日（閏年64日）。
熱月30號

熱月30號（法文：30 Thermidor），亦叫磨坊日（法文：Moulin），係法國共和曆入面每年嘅第330日，離年尾重有35日（閏年36日）。
神聖一票

《神聖一票》係一隻參考卡牌遊戲《三國殺》設計，以香港政治為主題嘅紙牌遊戲，喺2012年推出。
創作人表示靈感係來自2012年香港行政長官選舉，內容有唔少惡搞當時嘅政治話題，例如地產霸權、李旺陽離奇死亡事件，中國維權人士陳光誠被逼害，選舉期間梁振英指控唐英年返工望住張梳化，親中派以「蛇齋餅粽」籠絡老人家投票支持佢哋，唐英年指控梁振英「你呃人」、陳志雲回應涉嫌貪污被捕事件時「真的假不了」等話題、言論同事件。
遊戲入面亦有一啲影射香港名人嘅人物，例如劉天王（劉德華）、誠哥（李嘉誠）等。
神經通道

一條神經通道（neural pathway）係指由若干粒神經細胞伸出、伸去第個位置嘅軸突（可以係就噉單丁一條，或者一大束都得），令到柞神經細胞有得向嗰個位置射神經訊號。
例子可以睇吓中腦邊緣通道同埋中腦皮層通道。
神經連接組

神經連接組（connectome）係指一幅完全展示一個神經系統入面嘅神經細胞連繫嘅圖。
神耆小子

《神耆小子》（英文：Broken Trust）係香港無綫電視製作嘅時裝電視劇，由鄭則仕、蕭正楠、樊亦敏、冼靖峰、傅嘉莉、羅毓儀、曹永廉、吳子冲主演，監製王偉仁。故仔主要講一個零食集團主席調查邊個係綁架佢嘅主謀。
神經質

神經質（英文：neuroticism），又有叫情緒不穩度（emotional instability）係五大性格特質之一，一般俾人為係反映一個人「情緒有幾唔穩定」。神經質高嘅人對於心理壓力嘅容忍能力比較力，好容易郁啲咦有少少壓力就出現強烈嘅囉囉攣同驚等嘅負面情緒；相對嚟講，神經質低嘅人情緒傾向穩定，就算遇到巨大嘅壓力都唔會點出現明顯嘅負面情緒。
神經造影

神經造影（英文：neuroimaging），又或者叫神經成像，涉及用某啲物理方法嚟產生一幅描述個腦某啲部份嘅圖像，喺認知科學同心理學等領域上係常用嘅研究方法。
神經重生

神經重生（英文：neuroregeneration）係指受咗損嘅神經細胞再生同修復。
根據現時嘅神經科學知識，呢樣嘢的確係有可能嘅：證據顯示咗，周邊神經系統嘅神經細胞啲軸突如果俾啲嘢砍斷咗，係可以再生嘅；不過「要點樣先可以令一粒神經細胞自我修復」係一個大問題，所以對於神經重生呢個諗頭，廿一世紀初嘅神經科學界都仲係有啲保留。
神聖嘅戰爭

神聖嘅戰爭係蘇聯喺衛國戰爭時期作嘅一首政治歌曲，內容大概係鼓勵國人去勇敢反抗納粹德軍嘅侵略，而歌詞裏面就將納粹主義都叫做法西斯。
祀

祀係祭咁解，亦見於地名人名。
祀亦都可以解做年。

唐字
甲骨文祀字原本係有人雙手托起個細蚊仔，代表祭祀。後尾下便個人無咗。而為咗分開普通細蚊仔同祀嘅細蚊仔，就將佢兩手簡化，同尾變上。而示字可有可無。

部首
《說文解字》歸佢入示部，《康熙字典》就歸佢入示部。

讀音
中古讀詳理切，上，止韻，邪。上古之部。
社會黨國際

社會黨國際（Socialist International）係由世界各國社會黨組成嘅社會主義組織，1951年成立。
社稷站

社稷站係釜山地鐵3號線嘅其中一個地底車站，喺韓國釜山廣域市東萊區社稷洞（韓文：사직동 (부산)）。

車站結構
站體係2面2線側式月台嘅地底車站，等車月台有月台幕門，有4個出口。

史
2005年11月28號：落成啟用。
社經地位

呢幅 19 世紀油畫描繪兩個人「社經地位差距懸殊」噉嘅情況。
社經地位（粵拼：se5 ging1 dei6 wai6 | 英文：Socioeconomic status，SES），全名叫社會經濟地位，係一個複雜嘅社科概念，一個人嘅 SES 可以大致理解成佢「經濟上嘅地位有幾高」，而呢點會由入息、教育水平同職業等嚟反映。
社群

社群，又叫群體，係一班同享共同價值觀嘅人聚集一齊嘅社會單位。如果係由街坊組成嘅地方組織，又可以叫社區。
社本悠

社本悠 ，係日本嘅一個女藝人同埋配音員。
社民黨自由黨聯盟

社民黨自由黨聯盟（SDP–Liberal Alliance）係英國一個中間派社會自由主義嘅政黨聯盟，由英國自由黨同英國社民黨造成，喺1981年6月16號成立，去到1988年佢哋正式合併為英國自由民主黨。
喺1981年3月，4名英國工黨議員退黨，成立咗社民黨，冇幾耐佢哋就同自由黨組成非正式聯盟。喺1981年Warrington選區嘅國會補選入面，其中一名社民黨嘅前工黨議員 Roy Jenkins（後嚟成為咗英國自由民主黨黨魁），就以「SDP with Liberal support」嘅名義參選。呢個聯盟去到1981年6月16號正式化，確立大家唔會直接競爭，而且如果夾埋佔議會多數，就會組成聯合政府。
喺1983年，佢哋首次以聯盟名義參與英國大選，攞到23個議席，比起選舉前多咗12席。
而去到1988年，佢哋合併成一個政黨，初初個名叫做社會自由民主黨（Social and Liberal Democrats），但去到1989年10月就再改名做自由民主黨。
不過，兩黨都有啲成員拒絕加入新黨，留咗喺原有嘅社民黨或者自由黨。但合併後原有嘅兩個政黨，喺政治影響力方面都大不如前。
祁岩峰

祁岩峰（1981年10月9號—），係中國作曲家、音樂製作人。

經歷
佢寫過《國家寶藏》嘅主題曲《仙才嘆》。

抄襲爭議
2015年專輯《魔法鋼琴師之光與暗的樂章》着指稱抄襲Revo。
2022年春晚歌曲《当「神兽」遇見神兽》（唱：阿雲嘎、楊恩又等）着指稱抄襲初音未來《Freely tomorrow》（作者：Mitchie M）。
爆作普卡

《爆作普卡》（德文：Explosions-Polka）係由約翰施特勞斯二世喺 1847 年作嘅一首普卡。
爆拆

爆拆，又寫做爆擦，正字為㿺㿭，係指冬季時因為天氣又凍又乾燥，令到嘴唇或者其他地方皮膚嘅爆裂，可以搽潤唇膏同潤膚膏預防。
爆丸

《爆丸》（粵拼：baau3 jyun2，日文：爆丸バトルブローラーズ）係套日本漫畫，作者係井上光晴。
爆冷

爆冷（英文：upset）係體育比賽（廣義上可以包埋電競或者各種嘅遊戲嘅對局）入面多數人唔睇好嘅參賽者最後贏咗嘅情況，如果涉及博彩成份，買中爆冷嘅就可以贏好多派彩。
爆呔

爆呔係單車或汽車條呔爆開咗漏氣，原因可能係車呔氣壓太高或太低轆過尖嘢。爆呔之後架車會行得唔穩陣，所以需要換返條士啤呔。

其他意思
爆呔亦比喻做衫褲針線位爆開，甚至春光乍泄。
玉環

玉環係中國浙江台州一個市，總面積2279平方公里，人口60萬。
玉溪衞公祠

玉溪衞公祠，堂號思賢，喺廣州市海珠區瀝滘村水基坊，係番禺瀝滘衞氏大夫房十二世祖、將仕郎衞玉溪嘅祠堂。明朝起。坐北朝南。2008年10月尾列入海珠區文物保護控制範圍。2009年4月21號，珠江地產拆咗呢座祠堂去。殘料而家躉喺大宗祠。

建築
三間兩沓兩廊。有頭門、天井、兩廊、正堂。總面闊15.65米，總進深16.8米。佔地面積262.9平方米。磚、木、石結構。
第一沓係頭門，明朝起。面闊三間，進深兩間7.3米夾埋九架。硬山頂，初頭係鑊耳封火山牆，後尾改成人字山牆，牆體係青磚紅砂岩石腳。屋面有升起同舉折，碌灰筒素瓦，卷草素瓦當滴水剪邊。墀頭疊澀出簷。簷口有如意圖案封簷板。前簷柱同間隔牆承重，有分中牆。前廊4碌紅砂岩八角柱，柱頂刻柱頭斗，「鹹水石」束腰八角柱礎。柱間上高放木額枋，枋下低有卷草雀替，枋上各架兩駝峰斗栱承桁。分中牆明間正中開門，紅砂岩門夾，下有石高門檻，有雙掩門。內明間係門廳，兩次間係倒朝房，後牆分別開門通去兩廊。第一二沓之間係天井，深7.45米。紅砂岩條石橫鋪地面。天井兩廊三開間，卷棚頂。紅砂岩八角柱同側牆承重。
第二沓係正堂，清初起。面闊12.7米，進深11.7米共十三架。硬山頂，鑊耳封火山牆。碌灰筒素瓦，瓦當滴水剪邊。兩柱同前後磚牆承樑架，穿斗檯梁結合。金柱係木圓柱，向上有收分，週長1.24米，下低有柱櫍，紅砂岩柱礎。明間前金柱間有格架枋，枋底刻「時康熙丁卯歲仲冬丙子吉□名山公房眾孫捐金鼎建」。次間前牆開門洞。花崗石臺基，前便有4級花崗石級。石屎鋪地。內山牆頂畫八字卷草。後牆頭畫博古圖案。
玉環瑤柱甫

玉環瑤柱甫係廣府菜入面嘅貴價嘢食，用到挑空中間嘅節瓜做玉環，入面包住原粒瑤柱蒸熟，節瓜索晒啲瑤柱味。
玉河浸女

《玉河浸女》係一齣粵劇。原編者不詳。
呢套劇喺1930年代由國豐年班演出，蕭麗湘、蛇仔秋主演。1954年太陽升粵劇團演出版本，由譚青霜編劇，羅家寶、林小群主演。其中由陳冠卿撰寫嘅主題曲《祭玉河》成為「蝦腔」名段。

古仔
杜維凡同個仔起孝到表親金家祝壽。起孝愛慕表妹牡丹之才貌，喺佢手帕上題詩表意，別後即上京赴試。牡丹之手帕遺於地上，俾庶母朱氏撿到，交畀金輝，說女閨門不正。輝不問情由，將女推下玉河，幸得維凡救返屋企。起孝高中狀元，往訪金輝，方知表妹被害，即往河邊祭奠。返屋企驚見表妹仲在生，問知詳情，命人往請金母。適逢金輝見妾朱氏私逃，追蹤而至，撞見女兒。牡丹將父戲弄一番。金輝無話可說，將女兒許配起孝。
玉泉

玉泉（英文：Schweppes），中國大陸嗌怡泉，臺灣嗌舒味思，係美國嘅一個汽水牌子，主要出忌廉梳打、湯力水、薑啤同梳打水。
玉泉路站

玉泉路站係北京地鐵1號綫一個地鐵站，喺中國北京市海淀區永定路街道同埋石景山區八寶山街道、老山街道交界石景山路、復興路、玉泉路交叉口。
玉珠鉉

玉珠鉉，係大韓民國嘅一個女藝人同埋歌手。
玉田圭司

玉田圭司（1980年4月11號—）係日本足球員，司職前鋒，日本足球代表隊前成員。

日本足球代表隊
玉田圭司喺2004年到2010年間爲日本隊出場72次，入咗16球。佢代表日本參加過2006年FIFA世界盃同2010年FIFA世界盃。
第17屆科威特國會選舉

第17屆科威特國會選舉喺在2013年7月27號舉行。

背景
根據憲法，選舉一定要喺國會解散六十日之內舉行。
第18屆朝鮮地方選舉

第18屆朝鮮民主主義人民共和國地方選舉喺2003年8月3號舉行。
呢次遲舉選出全國26,650個道、城市、郡同埋邑嘅人大代表。
從呢屆選舉開始，北韓嘅地方選舉會改為四年選一次。而唔係以往嘅兩年選一次。

結果
結果呢次選舉嘅投票率係99.9%，而候選人贏出率就係100%。
第17屆萬榮鄉鄉長補選

第17屆萬榮鄉鄉長補選喺2016年8月27號舉行，補選當日咁啱撞正蔡英文政府上台一百日，被認為係對蔡英文嘅一次考試。
結果由張秋美以七百一十一票贏出。

背景
由於鄉長徐金生響2016年6月因圖利罪被判刑，同時解除職務，所以進行補選，同時花蓮市市長亦出現空缺，花蓮縣選舉委員會決定兩場補選定響8月27號一齊搞。
花蓮縣選委會決議，花蓮市長缺額補選訂響8月27號舉行投票，6月22號會發布選舉公告；選舉活動響8月17號至26號，每日朝早七點到夜晚十點為止。
由於參選嘅人全部都係國民黨黨員，為咗避免爭拗，所以響11號朝早九點，由國民黨縣黨部召開萬榮鄉長補選協調會，由國民黨縣黨部主委張逸華主持，邀請想參選嘅人嚟，包括鄉代會主席古明光、陳長旭、吳香蘭、王金華、吳香蘭、林秀花、張秋美等七位，在場表態參選嘅候選人全部都要求開放競選，所以全部都以獨立人士身份參選，但係保留國民黨黨員資格。
而響選前蔡英文政府上台百日前夕，多個民意調查都話民眾對蔡英文政府嘅滿意度跌破五成。其中，中時民意調查滿意度係百分之四十一點四，比唔滿意嘅四十點四只係多出一個百分點，瀕臨唔滿意多過滿意嘅「死亡交叉」。
第17屆香港舞台劇獎

第17屆香港舞台劇獎頒獎禮，喺2008年舉行。
第18屆日本眾議院議員總選舉

第18屆日本眾議院議員總選舉喺1932年2月20號舉行。
1931年9月18號日本向中國發動九一八事變（日本叫做滿州事變）之後冇耐犬養內閣就上臺，由於犬養冇攞到絕大多數嘅議席，所以就焗住犬養要同立憲政友會組成執政聯盟。
犬養喺1931年12月宣佈唔畀黃金出口嘅禁令，犬養希望咁樣做可以保證到有足夠嘅錢去打中國，同埋犬養上臺嗰時就已經講到明要增加軍事預算同埋處理效率，所以佢上臺唔夠一年就已經提請解散眾議院重新大選。希望攞到多數議席方便佢嘅計劃執行。
而喺選舉期間，日本軍隊喺上海發動一·二八事變（日本叫做上海事變）打咗成個月。
2月9號，即係喺投票之前幾日前財政部長井上淳之介被暗殺死咗。
選舉結束之後，結果亦證明犬養嘅侵略中國計畫得到國民力橕，攞到壓倒性嘅席數，由原本只係得174席，選完之後就變成過半數議席嘅301席。

內閣
犬養內閣。

解散
1932年1月21號。

選舉舉行
1932年2月20號。

選舉人數
466人。

選舉制度
中選區制。
選舉資格：夠廿五歲嘅男性先可以投票。

贏出名單
立憲民政黨 立憲政友會 革新黨 無産政黨 諸派同埋獨立人士
*表示喺選區入面冇投票。
第18屆吉爾吉斯國會選舉

第18屆吉爾吉斯國會選舉喺2015年10月舉行。

制度
由選舉委員會用比例代表制以全國為一個選舉嚟分配一百二十席國會席數。
喺選舉名單度規定男女都要最少有三十個百分比，同埋要有埋最少十五個百分比嘅少數族裔。
第18屆日本參議院議員通常選舉

第18屆日本參議院議員通常選舉喺1998年7月12號舉行。

內閣
第2次橋本內閣。

選舉舉行
1998年7月12號。

選舉人數
126人。
地方選區：76人。
全國選區：50人。

選舉制度
地方選區
小選區制
兩人選區：24人。
中選區制
四人選區：18人。
六人選區：4人。
八人選區：1人。
全國選區
開放名單嘅比例代表制：50人。
唔記名投票
選舉資格：夠廿歲嘅男女先可以投票。

投票率
58.8%。

第一次參選就贏咗
有「※」曾經係眾議院議員。
自由民主黨
阿南一成
有馬朗人
加納時男
龜井鬱夫
岸宏一
木村仁
久野恒一
齊藤滋宣
佐々木知子
佐藤昭郎
中川義雄
仲道俊哉
日出英輔
森下博之
森田次夫
森山裕
山內俊夫
山下善彥
脇雅史
若林正俊※
民主黨
淺尾慶一郎
小川敏夫
木俁佳丈
郡司彰
小宮山洋子
櫻井充
佐藤泰介※
高嶋良充
內藤正光
藤井俊男
本田良一
簗瀬進※
山下八洲夫※
日本共產黨
池田幹幸
市田忠義
井上美代
岩佐恵美※
大澤辰美
小池晃
小泉親司
富樫練三
畑野君枝
八田廣子
宮本嶽志
公明
澤たまき
日笠勝之※
森本晃司※
自由黨
入澤肇
月原茂皓※
鶴保庸介
渡邊秀央※
社會民主黨
福島瑞穗
獨立人士
岩本莊太
海野徹
輿石東※
佐藤雄平
高橋紀世子
田中直紀※
田名部匡省※
中村敦夫
濱田卓二郎※
弘友和夫※
福山哲郎
松田岩夫※
柳田稔※

輸咗選舉嘅人
自由民主黨
蘆尾長司
浦田勝
遠藤要
大木浩
小野清子
笠原潤一
上吉原一天
木宮和彥
遝掛哲男
齋藤文夫
佐藤靜雄
清水達雄
關根則之
田澤智治
坪井一宇
楢崎泰昌
野村五男
前田勳男
真島一男
松浦孝治
宮崎秀樹
民主黨
一井淳治
釘宮磐
寺澤芳男
中尾則幸
新社會黨
全部黨員都輸晒喺國會嘅議席冇晒。
栗原君子
矢田部理
山口哲夫
獨立人士
上山和人
都築讓
第17屆花蓮市市長補選

第17屆花蓮市市長補選喺2016年8月27號舉行，補選當日咁啱撞正蔡英文政府上台一百日，被認為係對蔡英文嘅一次考試。
結果民進黨嘅張美慧以四千票輸咗畀國民黨嘅魏嘉賢，扭轉民進黨響呢度執政六年嘅局面。

背景
因為花蓮市市長田智宣響5月29號任內病死，依地方制度法規定，田智宣剩底任期重有兩年六個幾月，所以要響三個月內搞掂補選。
花蓮縣選委會決議，花蓮市長缺額補選訂響8月27號舉行投票，6月22號會發布選舉公告；選舉活動響8月17號至26號，每日朝早七點到夜晚十點為止。
而響選前蔡英文政府上台百日前夕，多個民意調查都話民眾對蔡英文政府嘅滿意度跌破五成。其中，中時民意調查滿意度係百分之四十一點四，比唔滿意嘅四十點四只係多出一個百分點，瀕臨唔滿意多過滿意嘅「死亡交叉」。

分析
有國民黨黨員認為，補選結果具有重要意義。加上民進黨自五月二十號上台之後就連續響幾場鄉鎮長補選入面輸咗，評論認為今次再輸，嚴重打擊執政黨氣勢。
第18屆下薩克森州議會選舉

第18屆下薩克森州議會選舉響2017年10月15號舉行。

結果
德國北部下薩克森州地方選舉結束，社民黨擊敗總理默克爾領導嘅基督教民主聯盟，成為議會第一大黨。

後續
點票結果公布之後，社民黨支持者歡呼慶祝。

分析
今次社民黨得票率去到三成七，比上屆升咗五個百分點，重以三個百分點左右嘅差距擊敗基民盟。但係由於得票率少過五成，要同其他政黨籌組聯合地方政府，社民黨已經表明唔會同右翼另類選擇黨合作。
至於基民盟繼9月響聯邦議院選舉受挫後，再響全國人口第四大嘅下薩克森州輸咗，支持率跌到近五十年來最低，預料將會影響默克爾響聯邦層面上，拉攏自由民主黨同綠黨籌組聯合政府嘅工作。
第6誡

《第6誡》（英文名：Cross）係2012年上映嘅警匪驚慄港產片，由陳翊恆、胡學林、劉健平同許樹寧編劇及執導，主要嘅演員有任達華、黃德斌、廖啟智、張家輝同朱璇等等演出。
第6屆馬來西亞下議院選舉

第6屆馬來西亞下議院選舉喺1982年4月22號同26號喺馬來西亞舉行。結果首相馬哈迪帶領嘅國民陣線贏咗。一共有11個州嘅293個州議會同步舉行選舉，只有沙巴同沙撈越除外。
第7屆中華民國總統選舉

第7屆中華民國總統選舉響1984年3月21號舉行，而副總統選舉就響3月22號舉行，呢次選舉亦係最後一次響戒嚴時期舉行嘅選舉。
呢次選舉係中華民國第七次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北市陽明山中山樓到進行。副總統選舉同總統選舉分開計票，而且亦唔係同總統同一張名單選嘅選舉制度。
選舉結果，蔣經國成功連任總統，台灣省主席李登輝就成功贏出副總統。
第6週期元素

第6週期元素係元素週期表入面第六行（即週期）嘅元素，總共有32個元素，原子序由55到86，即係由銫到氡。
第77屆葡萄牙國會選舉

第77屆葡萄牙國會選舉響2015年10月4號舉行。

背景
九百七十萬個合資格選民選出二百三十個國會議員。

社會民主黨
社會民主黨領袖、總理科埃略，10月2號響里斯本最後一次拉票造勢。四年前，葡萄牙以緊縮換取援助，國民要過住緊縮嘅日子。出乎意料係，葡萄牙冇好似希臘、西班牙噉，造就反緊縮勢力冒起，今屆大選照舊都係社會民主黨同另一個傳統大黨——社會黨之爭。

社會黨
在野社會黨領袖、里斯本前市長科斯塔則呼籲選民善用手上一票，反對緊縮政策。

民意調查
綜合選前多個民調，社會民主黨領導嘅執政聯盟領先對手六個百分點，有望成功連任。不過睇嗮全部民調結果，無論執政聯盟領先差距有幾大，都唔足以攞到過半議席。
4號，民意調查話，現任總理科埃略領導嘅社會民主黨執政聯盟，以五到十二個百分比領先對手社會黨，但係重有十五個百分比嘅選民未決定。

選前
社會民主黨為首嘅執政聯盟，有望繼續執政，成為歐元區入面首個奉行緊縮而順利連任嘅政府。不過，預計執政聯盟攞唔到過半數議席，或者要籌組少數派政府。
另一挑戰係重拾國民信心。比起四年前，葡萄牙經濟係有改善，更加響2014年唔使歐盟援助，然後實行多年嘅緊縮政策，影響冇噉易消除。葡萄牙後生一代失業率去到三成，出去闖趨勢愈來愈明顯。粗略估計，2011年至2015，當地有成五十萬人移居到第二到，大部份唔夠三十歲。人才外流，勞動力損失之餘重帶來副作用。專家預測今屆大選投票率將跌到新低，國內外超過四成合資格選民或者放棄投票。
葡萄牙自1974年成為民主國家以來，冇少數派政府能夠完成任期，如果執政聯盟唔能夠響選舉大勝，或者會面對管治危機。
第7千年

第7千年係公元開始第七個千年，喺第6千年同第8千年中間，由6001年1月1號到7000年12月31號。

天文現象
6212年11月7號，水星掩軒轅十四。
6587年9月9號，金星掩軒轅十四。
6727年8月25號，火星掩軒轅十四，對上一次前17619年6月28號。
6757年7月5號，同時日食同水星凌日，係人類有史以來第一次。
6947年10月9號，水星掩軒轅十四。
第7屆伊朗總統選舉

第7屆伊朗總統選舉響1997年5月23號舉行。
第一城站

第一城站（粵拼：dai6 jat1 sing4 zaam6；英文：City One Station）係港鐵屯馬綫一個架空車站，喺沙田圓洲角一帶。個站原本建議叫圓洲角站，但因為喺沙田第一城側邊，所以叫第一城站。
第一城站2號月台

車站結構
第一城站共分2層。車站大堂響地面，月台設喺大堂上面。車站設有2個月台，採用島式月台方式排列。大堂同月台層之間設有升降機同埋扶手電梯，方便乘客使用。而本站北面設有側線，方便列車調動或者信號故障嗰陣用。

車站出口
第一城站喺愉田苑同插桅桿街之間，東華三院邱金元中學隔籬，車站對面就係愉翠苑同埋欣廷軒。愉田苑、威爾斯親王醫院同埋聖羅撒學校嘅新校址都喺站附近。另外，車站南便有條行人天橋過插桅桿街。
A - 愉田苑
尤德夫人學童牙科診所、五旬節林漢光中學、愉田苑、圓洲角診所
B - 威爾斯親王醫院
聖公會張國亮伉儷安老樓、威爾斯親王醫院、聖公會靈風堂、圓洲角浸信會、圓洲角體育館、欣廷軒、聖羅撤書院、林大輝英文中學
C - 沙田第一城
浸信會呂明才小學、第一城中心、沙田第一城、胡素貞博士紀念學校、銀城商場、睛碧花園、聖公會林裘謀中學、東華三院邱金元中學
設有斜道及失明人士引導徑往返地面
D - 愉翠苑
插桅杆新村、捷和中心、捷和實業大廈、都會廣場、嘉柏大廈、永得利大廈、金利來集團中心、香港駕駛學院、資訊工業中心、牛皮沙街、沙田工業中心、愉翠苑、源順圍、欣廷軒、九巴沙田車廠、太古汽水廠、插桅杆街、香港恒生大學
設有斜道及失明人士引導徑往返地面

利用狀況
由於本站週邊地區多數係住宅區同學校區，同埋本站係最近威爾斯親王醫院同小瀝源工業區嘅港鐵站，所以用本站嘅乘客多數係沙田第一城、愉田苑、欣廷軒同愉翠苑嘅居民，同埋喺附近學校返學嘅學生同去醫院探病或返工嘅市民，亦有唔少喺工業區返工放工嘅市民，因此本站人流唔少。

命名及啟用
第一城站於2004年12月21號馬鞍山鐵路（而家屯馬綫）通車同日正式啟用。原建議嘅站名為圓洲角站（英文：Yuen Chau Kok Station）。

月台擴建工程同加設月台閘門
九鐵喺起呢個站嗰時，已經喺車站月台南端預留空間，畀列車延長至8卡行走時使用，預留部分會於沙中綫興建時喺預留結構上擴建，現時擴建工程已經完成；而車站月台閘門已於2017年加設。
已經安裝月台閘門嘅月台（2017年3月）
第一春月

第一春月（阿拉伯文：ربيع الأول）係回曆嘅第三個月。呢個月係回教先知模罕默德嘅生辰月份。
第一型同第二型錯誤

但係實際上，第一型同第二型錯誤嘅嚴重程度經常係唔一樣嘅，譬如指紋識別系統嘅「陰性」即係指紋匹配、認證通過，「陽性」係唔匹配、唔畀通過；但係亦都可能出現實際係同一個人但係俾電腦當成係另一個人嘅情況（假陽性，第一型），或者唔係同一個人嘅指紋但係畀佢過咗嘅情況（假陰性，第二型）。而噉嘅條件下我哋通常會覺得第二型錯誤比較大鑊，因為發生第一型錯誤嘅話通常試多幾次就得，而發生第二型錯誤會令到資料外泄，噉我哋就會要求將β降低，而第一型錯誤嘅概率大啲都唔緊要。
不過，喺科研當中，研究人員優先控制嘅通常係第一型錯誤。噉做係因為虛無假說係乜，一開始就講清楚嗮，兼且研究做嘅都係檢驗虛無假說啱唔啱呢個問題；但係對立假說係乜嘢，通常就好空泛。亦即係講，研究中至緊要係控制第一型錯誤，即係降低虛無假說正確但係將佢拒絕咗嘅風險。
第一屆十大勁曲金曲分獎典禮

第一屆十大勁曲金曲分獎典禮由毛記電視主辦，2016年1月11號響伊利沙伯體育館舉行，Now TV現場直播，分獎典禮以惡搞無綫電視舉辦嘅勁歌金曲頒獎典禮為主。
第一屆鮮浪潮國際短片節

第一屆鮮浪潮國際短片節係香港短片競賽，喺2006年舉行。
第一夫人

第一夫人（First Lady）/ 第一先生（First Gentleman）係指唔係行緊君主制嘅國家對佢哋嘅國家元首嘅配偶嘅尊稱。首先用「第一夫人」呢個尊稱嘅國家係美國。因為多數國家元首都係男性，所以有「第一先生」呢個稱號嘅人並唔多。
第一楠主角

《第一楠主角》係中國歌手孫楠出嘅第九張錄音室唱碟。喺2003年8月15號由星工場發行。

簡介
呢張唱碟收錄咗13隻歌。星工場出呢張唱碟係想集合孫楠唱過嘅影視劇主題曲。
第一次不是你

《第一次不是你》（英文：A Secret Between Us）係2013年上畫嘅香港電影，由蔣家旻、馬志威主演，葉念琛執導。
的水

䄪穗，又叫滴水、的水、鬢，即係塊面兩邊近住耳仔嘅頭髮，通常男人先至留得長。
的波

的波係種控制足球嘅技巧，要用大髀係噉踢起個波（廣義上可以用埋手以外嘅身體部位），令到個波一路都唔掂地。呢種技巧喺正規足球比賽並唔常用，反而可以當係雜技表演。
呢篇的波係同足球有啦掕嘅楔位文章，重未搞掂嘅。麻煩你幫手補充佢嘅內容。
皆大歡喜

皆大歡喜係人人都好高興同滿意噉解。重可以係：
維基辭典有呢個詞嘅解釋：皆大歡喜
皆大歡喜 (話劇)：英國劇作家莎士比亞喺1599年寫嘅喜劇
皆大歡喜 (古裝電視劇)：香港無綫電視翡翠台喺2001~2002年播嘅古裝劇。
皆大歡喜 (時裝電視劇)：香港無綫電視翡翠台喺2003~2005年播嘅時裝劇。
的士高音樂

的士高音樂係起源自1960年代尾嘅美國嘅跳舞音樂，專播呢種音樂嘅舞廳就係叫的士高。
皆口裕子

皆口裕子 ，係日本嘅一個女藝人同埋配音員。
王少萍

王少萍（Jackie Wong，1月9號—），係香港女演員，1999年加入無綫電視，除咗拍劇外，亦長期做細路節目主持，到2012年過檔幫香港電視網絡拍過幾套劇。佢喺柏立基教育學院校友會李一諤紀念學校同埋路德會呂明才中學度畢業。
王岐山

王岐山（粵拼：wong4 kei4 saan1；1948年7月—）係中國共產黨主要領導人之一。佢係山西天鎮人，响青島出世。佢响西北大學歷史系畢業，係高級經濟師，响1983年2月加入中國共產黨。做過中共第十五屆中央候補委員，第十六至十八屆中央委員，第十七、十八屆中共中央政治局委員，第十八屆中共中央政治局常委、中共中央紀委書記。亦做過國務院副總理，清華大學經濟管理學院研究生部兼職教授。
中共十八大之後，王岐山接管中紀委，聯合中共中央總書記習近平喺黨內進行俗稱「打老虎」嘅大規模反貪腐行動，導致多名前任同現任高官落台。2018年3月成為中華人民共和國副主席。
王少清母嬰健康院

王少清母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺大埔寶湖里，王少清診所入便，英文叫Wong Siu Ching Maternal and Child Health Centre。行政上歸大埔區。開禮拜一到五，禮拜六開每月第二同第四個，公眾假期唔開。歸衞生署管。
王尤紅

王尤紅係星加坡電視製作人，而家係新傳媒私人有限公司旗下。
王屋村古屋

王屋村古屋，又叫「王屋村民宅」（英文：The Old House at Wong Uk Village），係喺香港沙田圓洲角西南端。王屋村喺清朝乾隆年嘅時代（一七三六至一七九五年）由原籍廣東省興寧縣嘅王氏族人起嘅。十九世紀嗰時，由廣東南下九龍嘅旅客同貨物都以圓洲角為交通中心點，王屋村就成為咗商旅嘅貿易站，直至到十九世紀尾先開始末落。隨住沙田海不斷咁填土去發展沙田新市鎮，王屋村好多古老嘅建築已經荒廢同拆咗。剩番嘅呢間古屋大概喺1911年由王氏第十九代祖先王清和起，古屋樓高兩層，用青磚砌成，裡面有精美嘅壁畫同傳統裝飾，係圓洲角嘅歷史標記。香港政府喺1984年接管咗王屋民宅之後，喺隔離起咗王屋花園，更喺1989年12月22號將王屋民宅評為香港嘅法定古蹟。
第35屆日本眾議院議員總選舉

第35屆日本眾議院議員總選舉喺1979年10月7號舉行。

內閣
第1次大平內閣。

解散
1979年9月7號。

選舉舉行
1979年10月7號。

選舉人數
511人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：80,169,924。

結果
投票率：68.01％。
剔除白票同廢票後嘅投票率：67.37％

第一次參選就贏咗
※初當選者うち、參議院議員經験者には「※」表示があります。
自由民主黨
麻生太郎
上草義輝
浦野烋興
大城真順
小裡貞利
小澤潔
狩野明男
龜井靜香
龜井善之
岸田文武
工藤巖
熊川次男
近藤元次
佐藤一郎※
佐藤信二※
椎名素夫
高橋辰夫
田名部匡省
丹羽雄哉
畑英次郎
濱野剛
吹田あきら
船田元
保利耕輔
牧野隆守
粟山明
渡邊省一
日本社會黨
上田哲※
小野信一
神澤浄※
木間章
佐藤誼
新村源雄
關晴正
細谷昭雄
本郷公威
前川旦※
森中守義※
安田修三
公明黨
木內良明
柴田弘
森田景一
山田英介
吉井光照
日本共產黨
井上敦
岩佐恵美
榊利夫
多田光雄
辻第一
中林佳子
則武真一
藤田スミ
四ツ谷光子
渡邊貢
民社黨
岡田正勝
木下敬之助
小淵正義
鹽田晉
永江一仁
林保夫
部谷孝之
三浦隆
橫手文雄
和田一仁
新自由俱樂部
田島衛
獨立人士
池田淳
北口博
近藤豐
白川勝彥
田原隆
東家嘉幸
中村正三郎
宮下創平
渡部正郎
第36屆日本眾議院議員總選舉

第36屆日本眾議院議員總選舉喺1980年6月22號舉行。

內閣
第2次大平內閣。

解散
1980年5月19號。

選舉舉行
1980年6月22號。

選舉人數
511人。

選舉制度
中選區制。
唔記名投票
選舉資格：夠廿歲嘅男女先可以投票。
選民人數：80,925,034。

結果
投票率：74.57％。
剔除白票同廢票後嘅投票率：72.94％

第一次參選就贏咗
※ 做過參議院議員用「※」嚟表示。
自由民主黨
今枝敬雄
植竹繁雄
臼井日出男
太田誠一
奧田幹生
小渡三郎
川崎二郎
北村義和
久間章生
高村正彥
古賀誠
笹山登生
近岡理一郎
長野祐也
野上徹
濱田卓二郎
平沼赳夫
森田一
日本社會黨
五十嵐廣三
串原義直
小林恆人
城地豐司
戶田菊雄※
永井孝信
松本幸男
日本共產黨
小澤和秋
簑輪幸代
新自由俱樂部
石原健太郎
柿澤弘治※
木村守男
小杉隆
社會民主連合
菅直人
獨立人士
櫻井新
泰道三八
柳澤伯夫
第35屆伊朗國會選舉

第35屆伊朗國會選舉響2016年4月26同29號舉行。

分析
呢次選舉結果改革派同保守派都攞到差唔多一百席，打破議會長期由保守派主導嘅局面，將會有利總統魯哈尼施政。

背景
伊朗新一屆議會舉行就職典禮，總統魯哈尼話，同國際社會達成嘅核協議，同伊朗創造商機，可以同國際市場出口商品，亦都可以攞到外國技術，改善經濟同生活環境，又話伊朗政府同新一屆議會應該從國家利益大局出發，攜手應對國內外挑戰。而最高領袖哈梅內伊亦致函到新議會，呼籲議員要忠於伊斯蘭革命原則，等議會成為堅強堡壘，對抗傲慢自大嘅西方國家。
第35屆委內瑞拉總統選舉

第35屆委內瑞拉總統選舉響2013年4月14號舉行。

委內瑞拉社會主義統一黨
獲查韋斯欽點嘅委內瑞拉社會主義統一黨候選人馬杜羅亦到首都加拉加斯嘅票站投票，佢話委內瑞拉選舉制度完善，唔擔心選舉結果會出現爭議。而查韋斯兩個女都有到票站投票。佢哋話會支持馬杜羅。

正義第一黨
馬杜羅嘅對手，係反對派正義第一黨候選人卡普里萊斯，佢響投票時再次呼籲支持者，特別係後生仔，要出來盡公民責任。

民意調查
兩人支持率接近，但係一般預料馬杜羅會最終順利贏出。

分析
預料得到已故前總統查韋斯欽點接班嘅代總統馬杜羅，會順利贏出。

後續
負責監督投票嘅國際組織指選舉有舞弊情況，不過委內瑞拉選舉委員會反駁，指投票過程順利。
第35屆香港電影金像獎

第35屆香港電影金像獎由劉青雲做主持，2016年4月3號喺香港文化中心大劇院度舉行。
第35屆塞爾維亞國會選舉

第35屆塞爾維亞國會選舉喺2016年4月24號舉行。
呢場選舉係親歐派同親俄派嘅鬥爭。初步點票結果顯示親歐洲嘅執政進步黨攞到票數遙遙領先。
最後由現任總理武契奇領導嘅執政黨贏出，可以繼續做總理。

背景
總理武契奇2016年3月解散國會，提早兩年舉行大選，六百七十萬名合資格選民投票選出二百五十個議席。

結果
初步點票結果顯示，佢領導嘅執政進步黨穩定咁攞到超過五成選票，遠遠拋離尋求加強同俄羅斯聯繫嘅右翼政黨，估計進步黨可以繼續確保響國會入面第一大黨嘅地位，而武契奇可以再執政多四年，加上有其他親西方嘅政黨支持，武契奇有足夠時間加快推動塞爾維亞加入歐盟嘅進程。

執政黨
武契奇話響選舉入面贏出，可以加入歐盟提升國家經濟，但仍然會維持住同中國，俄羅斯等傳統友好國家嘅關係。

在野黨
主張民族主義嘅極右翼政黨激進黨黨魁舍舍利響票站投票嗰時，話進步黨冇顧到國民嘅真正利益，武契奇提前舉行大選只係想趁自己仍然民望高企贏出選舉，爭取更多時間執政，加強推行專制管治。

後續
塞爾維亞會響2019年底前，完成加入歐盟嘅相關改革同程序。
第35屆秘魯總統選舉

第35屆秘魯總統選舉喺2016年4月10號舉行，而呢次選舉亦會同時舉行第18屆秘魯國會議員選舉。
秘魯即將舉行選舉，而前總統藤森個女藤森慶子支持度就拋離其他對手繼續大幅領先。而有選民就認為佢可以改善到當地經濟，但係亦有唔少人驚佢會延續佢老豆嘅獨裁統治。

制度
秘魯係強制所有選民投票，如果第一輪投票冇候選人攞到過半數選票，就會響六月搞第二輪投票。

背景
藤森慶子做政治人之前，最早可以由佢老豆藤森謙做總統嗰時離婚講起，佢頂替佢阿媽嘅「第一夫人」角色，做咗「第一女兒」，經常就陪老豆去唔同活動。而藤森謙係日裔秘魯人，1990年當選做總統。由於佢作風強硬，致力清除反政府游擊隊勢力，同時亦改善到經濟，幫到窮人致富。但係佢響2000年因為貪污醜聞，流亡到日本之後再響智利被人拉，引渡返國之後又因為謀殺綁架等罪名，判監廿五年，到而家重坐緊監。藤森慶子卸下「第一女兒」嘅職位，轉做議員。憑著老豆嘅「餘蔭」，佢曾經參加第34屆總統選舉（2011年），但係最終以唔夠五個百分點嘅差佢，輸咗畀現任總統烏馬拉。
到今屆佢就成為熱門人選，響民意調查入面一直領先。但係有選民就驚佢會延續佢老豆嘅獨裁統治，藤森慶子應承唔會行返之前專制嘅路，亦大打經濟牌，受到唔少選民支持。而隨著藤森慶子主要對手、原本支持率排第二嘅候選人古斯曼，因為違反選舉法而被取消資格之後，令佢獲選嘅呼聲就更高。

民意調查
選前民意調查就話佢以超過三成嘅支持率，拋離第二同第三對手有成十個百分點。

意外
一批趕住返鄉下投票嘅人遇到車禍，旅遊巴響南部庫斯科省衝出公路墜河，造成至少四十個人死，十幾人受傷。

第一輪選舉
第一輪選舉已經結束，結果前總統藤森嘅女藤森慶子攞唔到過半數選票。要響6月5號進入第二輪選舉，而對手係投資專家庫琴斯基。
第36屆委內瑞拉總統選舉

第36屆委內瑞拉總統選舉最遲響2018年舉行。

2017年武力鎮壓反政府示威
2017年，喺上一任總統查韋斯死後，委內瑞拉深陷物資短缺、瘋狂通脹嘅經濟危機。總統馬杜羅民望已經跌到廿個百分點以下，恐怕好難再承受不斷示威，同埋同國際社會關係繼續惡化。
2017年3月29號，委內瑞拉最高法院取消代替國會行使立法權嘅裁決，被反對派形容係「政變」話係最高法院「奪權裁決」，搞到連續幾日都有示威抗議，響委內瑞拉首都加拉加斯，大批示威者企圖遊行到市中心政府辦公大樓，警方出動裝甲車阻攔，又施放催淚彈驅散人群，有民眾用石頭敲打公路防撞欄表達不滿。
2017年4月1號，事件有咗戲劇性變化，馬杜羅3月31號深夜召開國家安全委員會緊急會議之後，凌晨要求最高法院覆核裁決。最高法院隨後宣布修改裁決，表示唔會代替國會行使立法權，國會議員繼續享有司法豁免權，法院強調冇意圖奪去國會權力。不過反對派仍然不滿，指摘最高法院朝令夕改，正好證明法院被馬杜羅控制，委內瑞拉已經冇權力分立，呼籲民眾繼續施壓，要求盡快舉行被政府拖延反對派贏面極高嘅地方選舉，同埋提前選總統。但係國會議長博爾赫斯話唔可以當冇事發生過。
2018年1月22號，歐盟就住委內瑞拉2017年武力鎮壓反政府示威，制裁七個委內瑞拉高官，馬杜羅就反駁批評制裁荒謬。

過程
2018年1月24號，被睇成係效忠馬杜羅嘅制憲大會通過，原訂12月嘅總統大選提前到4月30號舉行。制憲大會話，提前大選係要回應西方國家嘅制裁。而多個拉美國家批評委內瑞拉嘅決定，認為難以保證選舉公正。

社會黨
馬杜羅講明有意競逐連任，相信執政社會黨下個月頭嘅黨大會會確認馬杜羅係黨內唯一候選人。

2017年武力鎮壓反政府示威
分析話，今次係馬杜羅重大讓步，相信係頂唔住國內外嘅強大壓力。最重要係連馬杜羅嘅長期盟友，最高檢察院總檢察長迪亞斯亦罕有公開斥責最高法院破壞憲制秩序，搞到政府內部分裂，做成事件轉捩點。
而另一個南美洲國家厄瓜多爾，4月2號嘅總統選舉亦可能影響馬杜羅決定。厄瓜多爾現任總統科雷亞係馬杜羅嘅老死，科雷亞支持嘅候選人莫雷諾同對手拉索爭持激烈，委內瑞拉政治危機成為拉索攻擊莫雷諾嘅「彈藥」，聲言唔可以畀厄瓜多爾變成另一個委內瑞拉。

選前
2018年1月24號，而任期剩底一年嘅馬杜羅係想趁反對派重未團結，同埋經濟重未見底嗰陣同埋提早利用大選延長管治。
第36屆香港電影金像獎

第36屆香港電影金像獎由鄭中基做主持，2017年4月9號喺香港文化中心大劇院度舉行。
糖水道

糖水道（英文：Tong Shui Road），係香港北角一條馬路，由東區走廊開始，去到英皇道。
糖甘筍

糖甘筍係用糖霜醃嘅甘筍，傳統上亦係農曆新年全盒其中一樣嘢食，寓意「吉祥」。
糖精

糖精（粵拼：tong4 zing1；英文：saccharin）係一種人造嘅甜味劑，設蔗醣嘅甜度做 1.00 嘅話，糖精嘅甜度估計最少有 500 以上。
糖碎

糖碎（粵拼：tong2*4 seoi3），係種細細條、唔同顏色嘅糖，通常抌喺啲甜品例如雪糕、冬甩、布朗尼或者杯仔蛋糕上面，用嚟整靚個甜品嘅外觀同增加口感。
糖漿

糖漿係好杰嘅食糖溶液，可以由蔗、麥芽、楓樹、粟米、糖高粱等整成。
糖椰子

糖椰子係用糖霜醃嘅椰子肉，傳統上亦係農曆新年全盒其中一樣嘢食，寓意「兒孫滿堂」。
糖椰子根據形態可以細分做糖椰絲、糖椰角兩類。
組織結構

組織結構（organizational structure）係指一個組織有關點樣處理工作分配同邊個監督邊個等嘅安排。
組織發展

組織發展（organizational development）係指一個組織隨住周圍環境變化（例如市場上嘅變化）而改變自己適應環境嘅過程，喺管理學上係一個重大課題。
組織胺

組織胺（英文：Histamine），係一種有氮嘅有機化合物。佢參與咗免疫反應同埋發炎嘅反應，甚至畀人用做神經遞質。
組織蛋白

組織蛋白（zou2 zik1 daan2 baak6，histone），係喺真核細胞嘅細胞核度發現嘅富含賴氨酸同精氨酸殘基嘅高鹼性蛋白質。佢同脫氧核糖核酸一齊組成核小體結構。
結下美智留

結下美智留 ，係日本嘅一個配音員。

配音作品一覽
呢個表唔完整，歡迎加料。
組織文化

組織文化（organizational culture）包含一個組織嘅價值觀同普遍行為，組織文化會形成個組織嘅社會同心理環境。
盧寵茂

盧寵茂，BBS，JP（粵拼：lou4 cung2 mau6；1961年8月7號—係香港肝臟移植專家，亦係香港大學李嘉誠醫學院嘅外科學系教授、肝膽外科主任、瑪麗醫院肝臟移植中心主管。現任港府醫務衞生局局長。
佢係香港大學校務委員會成員。2015年7月28號晚，校委會討論陳文敏香港大學副校長嘅任命，一班示威學生衝入會場，場面混亂，盧寵茂突然倒地，雙手抱膝。究竟係有人撞跌佢，定係佢自己跌倒，未有一個清晰嘅定論。到9月底陳文敏嘅任命正式畀校委會否決，根據有份開會嘅港大學生會長馮敬恩會後披露，盧寵茂否決嘅其中一個理由係陳文敏無為佢之前倒地一事問候佢。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
喺2021年9月，佢成為香港特别行政區選舉委員會醫學及衞生服務界委員。
盧布

盧布係一個貨幣單位，初頭係俄羅斯帝國用，後尾好多同俄羅斯關繫密切嘅東歐國都有用。
盧布林省

盧布林省係波蘭嘅一個省，喺國土東部，首府盧布林。
盧布爾雅那大學

盧布爾雅那大學（Univerza v Ljubljani）係斯洛文尼亞盧布爾雅那一間大學，1919年創校。
盧布斯卡省

盧布斯卡省係波蘭嘅一個省，喺國土西部，首府大波蘭戈茹夫，省議會喺綠山城。
盧峻峯

盧峻峯（英文：Alvis Lo，1988年8月15號—），原名盧俊龍，係香港無綫電視男藝員，2012年第26期無綫電視藝員訓練班畢業，之後曾經拍過唔少電視劇。

簡歷
盧峻峯喺香港出世。2005年讀書嗰陣，佢同朋友組成「碧螺春樂團」，做樂團結他手，參與過唔少演出，又為樂團創作好多首歌。2013年，盧峻峯報考無綫電視第26期藝員訓練班，畢業後即刻參演電視劇。
2016年，盧峻峯同另外兩位無綫演員譚永浩、董敬文成立「喂霞姨」組合，搞咗個「一人有一首主題曲」而畀人注意，2017年3月用「喂霞姨」組合身分做「香港莎莎邁向40美麗傳承演唱會」嘅表演嘉賓。
2023年，盧峻峯拍完台慶劇《新聞女王》之後以工作量少同埋家庭因素為由，喺該年10月份離開無綫電視。
盧巧音

盧巧音（Candy Lo；1974年10月18號—），係香港女歌手兼電影女演員，祖籍廣東中山，鄧肇堅維多利亞官立中學畢業，1998年出道，最出名作品係2002年嘅粵語流行歌《好心分手》。
盧布林

）係波蘭第九大城，盧布林省首府，人口約莫30萬。
盧廉若公園

盧廉若公園（葡文：Jardim de Lou Lim Ioc、英文：Lou Lim Ioc Garden，古稱娛園；又稱盧家花園或盧九花園；簡稱盧園），喺澳門半島近塔石廣場。面積有大約10,857平方米，由市政署管理，1925年啟用。
澳門茶文化館喺盧廉若公園入面。

特色
公園係以蘇州獅子林為風格嘅園林，係依家港澳地區唯一一個蘇州園林風韻嘅公園。1992年，更被評為澳門八景之一。
米納吉拉斯州天主教大學

米納吉拉斯州天主教大學（Pontifícia Universidade Católica de Minas Gerais）係巴西米納吉拉斯州比路賀利桑特一間私立大學，1958年創校。
米納吉拉斯科技教育聯邦中心

米納吉拉斯科技教育聯邦中心（Centro Federal de Educação Tecnológica de Minas Gerais）係巴西一間公立大學，喺米納吉拉斯州比路賀利桑特，1934年創校。
米羅

米羅（Joan Miró，1893年4月20號—1983年12月25號），係西班牙加泰羅尼亞畫家，畫風帶超現實主義，喺同期西班牙畫家入面，知名度排畢加索同達利後面。
米納吉拉斯州立大學

米納吉拉斯州立大學（Universidade do Estado de Minas Gerais）係巴西一間公立大學，喺米納吉拉斯州比路賀利桑特，1989年創校。
米納吉拉斯聯邦大學

米納吉拉斯聯邦大學（Universidade Federal de Minas Gerais）係巴西一間公立大學，喺米納吉拉斯州比路賀利桑特，1927年創校。
米脂

米脂係中國陝西榆林一個縣，總面積1212平方公里，人口23萬。
米納斯網球會籃球隊

米納斯網球會籃球隊（英文：Minas Tênis Clube Basketball）係巴西比路賀利桑特嘅職業籃球球會，依家打緊巴西甲組籃球聯賽。
繼谷昌三

繼谷昌三（日文：継谷昌三，1940年6月25號—1978年6月2號）係日本足球員，司職中場，曾經喺1961～1965年間爲日本足球代表隊出場12次，入咗4球，重參加過1964年夏季奧林匹克運動會。
繼電器

繼電器（英文：Relay）係種用比較細嘅電流去控制較大電流電路嘅自動開閂掣。
機電式繼電器原理
顯示控制線圈、四對常開和一對常閉觸點的機電繼電器原理圖
去除防塵套的汽車式微型繼電器
繼電器是一種電動開關。它由一組用於單一或多個控制訊號的輸入端子和一組操作觸點端子組成。開關可以具有多種接觸形式的任意數量的接觸件，例如閉合接觸件、斷開接觸件或其組合。
繼電器用於需要透過獨立的低功率訊號控制電路的地方，或必須由一個訊號控制多個電路的地方。繼電器首先在長距離電報電路中用作訊號中繼器：它們透過在另一個電路上傳輸訊號來刷新來自一個電路的訊號。繼電器廣泛用於電話交換機和早期電腦中來執行邏輯運算。
傳統的機電形式的繼電器使用電磁體來閉合或打開觸點，但也發明了使用其他工作原理的繼電器，例如使用半導體特性進行控製而不依賴於移動部件的固態繼電器。具有經過校準的操作特性的繼電器，有時還會使用多個操作線圈來保護電路免受過載或故障的影響；在現代電力系統中，這些功能由仍稱為保護繼電器或安全繼電器的數位儀器執行。
閉鎖繼電器僅需要單一控制電源脈衝即可持續操作開關。施加到第二組控制端子的另一個脈衝或具有相反極性的脈衝會重置開關，而重複的同類脈衝則沒有效果。當電源中斷不會影響繼電器控制的電路時，磁保持繼電器非常有用。
續議界務專條

《續議界務專條》，又叫《關於中國同北圻之間邊界嘅劃定嘅公約》（法文：Convention relative à la délimitation de la frontière entre la Chine et le Tonkin）、《1887年法清公約》（越南文：Công ước Pháp – Thanh 1887）、《1887年亢士當公約》（越南文：Công ước Constans 1887），係法國同中國之間於1887年6月26號簽訂嘅文件，係1885年兩家簽署定嘅《中法新約》第3條嘅執行專條，旨意係再劃分過越南北圻同中國之間嘅邊界。

原邊界爭議
「
宣德二年，土酋黃金廣等以澌凜、羅浮、古森、葛源等四峒十九村叛附安南，安南遂侵如昔、貼浪二都，因置金勒千戶所，移治那蘇隘。嘉靖十五年，安南复侵如昔、貼浪二都。十九年，莫登庸降，歸澌凜、金勒、古森、丫葛四峒地，於是始復故境。
」

——顧祖禹，《讀史方輿紀要》
明宣德二年（1427年），土司黃金廣憑四峒（而今防城港防城江以東嗰一部份臨邊境地區，唔包括嗰陣仲屬於越南嘅澫尾、分茅嶺等地區）自立並依附唨安南，越南喺度設唨區劃但唔直接管理。嘉靖六年（1527年），越南後黎朝權臣莫登庸逼黎恭皇讓位佢成莫太祖，建立莫朝。嘉靖十九年（1540），明朝正發覺莫登庸嘅篡位事實，陳兵邊境；莫登庸順勢向明朝稱臣投降，並還返佔住嘅領地。跟尾1646年，南明隆武冧台，越南後黎朝中興期，鄭氏意圖吞併廣東，就帶水軍進逼廉州，但見守軍戒備而撤船，並遵守返分茅嶺銅柱嘅邊界線。1659年，地區權力真空，莫氏殘黨以「助明抗清」為由佮埋土司、明殘黨起事，喺捱清軍擊破之後還返啲領地。之後清朝、黎朝期間，兩便邊境冇大事。
1802年開始，越南改阮朝。初初西人嘅地圖入邊，四峒地區都仲係畫喺廣東，安南江（即北崙河）就跟四峒隔籬；之不過跟尾1862年攞得交趾支那之後，喺法國人所畫嘅地圖當中，「安南江」經常捱畫到防城江去，而安南江以南啲土地就冚唪唥都捱畫成北圻領土。中法戰爭之後，兩方（越南方面由法國代表唨）為唨解決啲類似嘅領土（包括海上啲島）爭議，喺《中法新約》當中寫明要重新劃過中越之間嘅邊界線。
1735-1740-1839年西人畫嘅安南江，即北崙河
1829年法國製嘅地圖畀越南（大南），邊界落喺北崙河，並睇得到由西到東珍珠灣、防城港灣、欽州茅尾海。
1844年法國製嘅地圖畀越南（大南），邊界落喺北崙河
1876年法製印支地圖，邊界落喺北崙河
1879年，啫係清法公約簽訂嘅八年前，法國方面北圻邊界嘅地圖，入便將陽河江（sông Dương Hà）（邇度嘅安南江係指而今流出防城港嘅防城江（中文：防城江））作為廣安省（中文：廣安省）同廣東省嘅邊界。

陸地邊界
割越南河江省聚龍嘅四分之三（面積750平方公里）畀中國雲南。
割越南九條半屬廣安省建沿、鉢塲嘅村社畀中國廣東。

海上邊界
由北至南經過茶古島東便山頭嘅、巴黎以東105度43分子午線，作為邊界線，以東啲島屬中國。
「
至於海中各島，照兩國勘界大臣所畫紅線，向南接畫此線，正過茶古社東邊山頭，即以該線為界（茶古社漢文名萬注，在芒街以南，竹山西南。），該線以東，海中各島歸中國；該線以西，海中九頭山（越名格多）及各小島歸越南。若有中國人民犯法逃往九頭等山，按照光緒十二年三月二十二日和約第十七款，由法國地方官訪查訪，嚴拿交出。
」

實施工作
1888年地圖上嘅白龍半島（Cap Paklung）著劃畀清朝
1887年跟1895年中法啲公約簽成之後，屬於廣安省（廣寧省）嘅啲越南領土著劃落中國，包括以下啲社（鄉鎮）：屬於鉢塲統（Bát Trang）嘅北岩（Bắc Nham）、Hoàng Mộng, Tuy Lai, Nật Sơn, Thượng Lại, Cổ Hoằng同Vụ Khê。屬於海寧府建沿（Kiến Duyên）嘅建沿、垌宗（Đồng Tông）。屬安涼（An Lương）嘅白龍半島（mũi Bạch Long Vĩ；Paklung）同埋屬海寧府河門嘅米山、澫尾、眉山啲村喺啲1887年後嘅地圖裏便劃唨落中國。
法國喺陸地、海洋邊界線作出各種讓步畀中國之後，由兩方代表、法國駐中國特使翳亞尼士 亢士當（Ernest Constans）同清朝衙門總理主席黃親京（Hoàng thân Kinh）實施，並簽署關於以下細節嘅聲明，嚟最終解決劃界問題：
由中法兩國各委員訂立並簽署好嘅聲明，同埋隨附地圖，得到認可
兩班委員會解決毋到嘅問題，與及啲透過6月9日《公約》第2部分批閲唨嘅修正案，以下列方式解決：
對於廣東，雙方就以下達成協議，將啲喺芒街以東同埋東北嘅爭議地點，啲位於由委員會劃定、確定唨嘅邊界線另一便嘅地點，交畀中國。
巴黎東105度43分子午線，代表經過茶古島東點嘅南北直線、並構成大清（中國）同法屬北圻之間邊界；北部灣（即東京灣）啲位於佢以東嘅島嶼都交畀中國。
條子午線以西嘅，「Go Tho 島」（姑蘇島，《公約》中文作「九頭山（越名格多）」）與及其他島嶼就交畀北圻。

雙方履行協定所包括文件
公約內容
廣東省戥北圻之間北部灣區域領海劃界圖（Bản đồ phân định）
廣東、廣西、雲南戥北圻之間嘅領土劃界圖
喺啲劃界圖上，兩便代表簽字，左角法國簽字，右角中國簽字。
續集

續集（Sequel）係一類作品，故仔發生喺上一部作品之後，延續上一部作品嘅時空。有啲作品名（包括譯名）會直接用「續集」兩字，有啲就會用「2」或者「II」去代表。
纈氨酸

纈氨酸（英文：valine）係一種氨基酸。
繼親

係親人嘅一種，指自己亞爸同亞媽離婚或者父母其中一方死咗之後，仔女跟住其中一邊。再婚嘅兩公婆同啲仔女之間嘅關係，同埋仔女同再婚兩公婆嘅仔女之間嘅關係就係指繼親。
再婚嘅兩公婆對於啲仔女嚟講就叫後底公（繼父）同後底乸（繼母）。而後底公後底乸同佢之前嘅老公老婆所生嘅仔，男嘅就會叫 油瓶仔
（繼子），女嘅就會叫 油瓶女
（繼女），一齊就叫 油瓶仔女
（繼子女）。
纓尾目

纓尾目（Zygentoma）係一個目嘅昆蟲，有 550 個物種。特徵係尾部有三條好長嘅「尾」，呢啲尾好多時係感官。
盧斯安奴·巴伐洛堤

盧斯安奴·巴伐洛堤（意大利文：Luciano Pavarotti，1935年10月12號—2007年9月6號），係一個意大利男高音，係當代世界受歡迎三大男高音之一，佢唱嘅高音因為好有穿透力，所以有個外號叫「高音C之王」。曾經2002年6月同杜明高、卡里拉斯喺北京故宮舉行世界三大男高音演唱會。

簡歷
盧斯安奴·巴伐洛堤喺意大利摩德納出世，老豆係一個麵包師父，亞媽喺雪茄廠打工，由於佢老豆鍾意聽男高音，又收集咗好多好紅嘅男高音唱片，喺佢9歲嗰陣又同佢老豆係教堂唱聖詩班，開始學識基本唱歌技巧。
到佢19歲嗰陣，佢喺奧圖曼跟Arrigo Pola學唱歌，後來波拉因為移民咗去日本，佢改為跟艾托雷·康波葛良尼學唱歌，由於佢屋企比較窮，所以嗰陣佢一路學唱歌一路做兼職。
1961年佢參加喺意大利北Reggio Emilia市政劇院 Teatro Municipale 舉行嘅國際聲樂比賽，最後拎咗個獎。同年又喺同一個劇院主演歌劇《陋室明娟》、《波希米亞人》（La Bohème，又譯做《藝術家嘅生涯》），飾演男主角魯道夫，大受歡迎。
因健康問題，2005年年屆69歲嘅巴伐洛堤舉行咗全球告別演唱會，作為正式退休嘅標誌。2007年因癌死。
盧施素

盧施素（粵拼：lou4 si1 sou3，英文：Giovani Lo Celso，1996年4月9號—）係阿根廷一個男足球員，嚟自羅沙里奧，司職中場，2015年正式出道。

葳蕤史
呢節要加長。
佢曾經攞過或者提名過下面呢啲獎：
盧旺達大屠殺

盧旺達大屠殺，又叫盧旺達種族滅絕，係指1994年東非盧旺達嘅胡圖族人對圖西族人嘅種族滅絕，估計超過50萬人被殺。
盧文韻

盧文韻，親北京派香港商人，香港利有實業股份有限公司主席。廈門汽車股份有限公司副董事長。

早年生涯
盧文韻喺宜蘭出世，金門長大，細個嘅時候鍾意運動爬山。
盧新寧

盧新寧（1966年12月—），江蘇省淮安淮陰人，中華人民共和國政治人物，而家係香港中聯辦副主任。

生平
1988年，佢喺北京大學中文系古典文獻專業畢業，之後留校繼續讀研究生。 1991年，佢攞到中國古典文獻學碩士學位，同年進入人民日報社教科文部。 1993年6月，加入中國共產黨。 1999年，擔任人民日報社教科文部文化組組長。 2004年，升任評論部副主任。 2009年，擔任評論部主任。 2011年獲全國五一勞動獎章。 2014年，擔任人民日報社編輯委員會委員兼評論部主任。 2014年，升任人民日報社副總編輯。 2018年6月，接任王一彪，開始兼任人民網股份有限公司嘅董事長，直到 2019年3月，中華人民共和國國務院任命出任中央人民政府駐香港特別行政區聯絡辦公室副主任。
2021年7月，盧新寧因為有份參與打壓香港民主，被美國商務部制裁。
盧昂

盧昂（法文：Rouen），又譯魯昂，係法國上諾曼第大區首府，中世紀嗰時係諾曼第公國首府。
聖女貞德就係1431年喺盧昂被處死。
盧易斯安妮

盧易斯安妮（Luizianne de Oliveira Lins，1968年11月18號—）係巴西記者，大學教授及政客。2005年到2012年間做福塔雷薩市市長。
盧旺達飯店

《盧旺達飯店》（英文：Hotel Rwanda）係一套2004年嘅美國電影，英國、南非、加拿大同意大利都有份參與製作。故仔由1994年盧旺達大屠殺嘅真人真事改編，講盧旺達一位酒店經理點樣去救圖西族同胡圖族難民。
縉皇居

縉皇居係香港新界荃灣深井嘅一個私人樓，喺深井灣旁邊，近碧堤半島。屋苑以前係嘉里碳化廠，由嘉里建設發展，喺2001年起好，總共有三幢五十四層嘅樓，總共提供五百六十個單位。
練習簿

校簿係學校按科目同程度印制嘅筆記簿同練習簿，簿面通常附有校徽，以及姓名、班級、班號或學號、科目、敎師姓名等。校簿通常用喺中學小學，畀學生做練習同做功課。
香港來講，小學校簿通常比中學嘅細本，種類有唔同。
因為校簿有時比較貴，學生會出街買街簿做補充。

小學校簿
香港小學有英文簿，用來練寫英文字；高年級有時會用單行簿。有數學簿，有細格寫齊數字同數學符號，左邊留用空位寫題號。有中文簿，多數係方格，低班用大格，高班用中格，格仔比數學簿大。另有兩種中文練毛筆字嘅習字簿，一種寫大字，一種寫細字。

中學校簿
香港中學各科多數用單行簿做功課。亦有一啲會有數學用方格簿，用來畫數學坐標或者統計圖之用。有啲科會用空白簿。音樂科有音樂簿，裏便有五綫譜。有啲有設計用嘅繪圖簿等等。